Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2024. gada 13.maija sēdē

Iepirkuma procedūras

**“Siltummezglu apkope un remonts”**

Identifikācijas Nr. RS/2024/33

**NOLIKUMS**

**Rīga**

**2024**

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena**
	1. Iepirkuma priekšmets – Siltummezglu apkope un remonts.
	2. Galvenais CPV kods: 50000000-5 (Remonta un apkopes pakalpojumi). Papildu CPV kods: 50531000-6 (iekārtu remonta un tehniskās apkopes pakalpojumi, izņemot elektroiekārtas)
	3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
	4. Iepirkuma paredzamā līguma cena: 152 188,96 EUR, neieskaitot pievienotās vērtības nodokli (turpmāk – PVN).
	5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).
2. **Iepirkuma identifikācijas numurs:** iepirkuma identifikācijas numurs – RS/2024/33.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. Latvijas Republikas Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067

Biroja adrese: Vestienas iela 35, Rīga, LV-1035

Tālr. 67104800

1. **Pasūtītāja kontaktpersona:**

Alena Kamisarova, tālr. +371 67104791, mob.t. 28366242, e-pasts: Alena.Kamisarova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
	2. Pretendentiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
	3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
3. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
4. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz **līdz 2024. gada 4. jūnija plkst.15.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
5. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
	1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 1.pielikuma paraugam;
		2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
		3. Tehniskā piedāvājuma, kas sagatavots atbilstoši 19.1.punkta prasībām.
		4. Finanšu piedāvājuma, kas sagatavots atbilstoši nolikuma 3.pielikuma veidlapai un 19.2.punkta prasībām.
7. **Piedāvājuma apjoms**
	1. Piedāvājumu pretendents ir tiesīgs iesniegt par visu iepirkuma priekšmetu kopumā. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets**
	1. **Iepirkuma priekšmets:** Siltummezglu apkope un remonts Pasūtītāja infrastruktūras objektos (turpmāk – pakalpojums) saskaņā ar iepirkuma procedūras nolikuma prasībām.
	2. Siltummezglu saraksts, atrašanās vieta un nepieciešamā pakalpojuma apraksts un sniegšanas nosacījumi norādīti Tehniskajā specifikācijā un tās pielikumos (2.pielikums) un iepirkuma līguma projektā (4.pielikums).
	3. **Līguma termiņš:** 3 (trīs) gadi no iepirkuma līguma noslēgšanas dienas;
	4. Nepieciešamības gadījumā papildus informāciju par iepirkuma priekšmetu iespējams saņemt, sazinoties ar Pasūtītāja kontaktpersonu: Inženierkomunikāciju uzturēšanas nodaļas Siltuma, gāzes un ūdens tehnoloģijas sistēmu būvinženieris Ivo Tenisons, e-pasts: ivo.tenisons@rigassatiksme.lv, mob.: 29323313 vai Inženierkomunikāciju uzturēšanas nodaļas vadītājs Aleksandrs Voskobojevs, e-pasts: aleksandrs.voskobojevs@rigassatiksme.lv, mob.: 22040690.

1. **Līguma izpildes laiks un vieta**
	1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju
	2. Iepirkuma līguma pielikumi tiks izstrādāti pēc iepirkuma procedūras uzvarētāja paziņošanas saskaņā ar nolikumā, tā pielikumos un iepirkuma procedūras uzvarētāja piedāvājumā ietverto informāciju.
	3. Norēķini starp Pasūtītāju un Izpildītāju tiek veikti saskaņā ar iepirkuma līgumā (4. pielikumā) noteikto kārtību.
	4. Līguma izpildes vieta – Rīga.
	5. Piedāvājuma variantu iesniegšanu Pasūtītājs nepieļauj.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pieprasa iesniegt kompetentu institūciju izziņas(Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	3. Pretendents tiek izslēgts no turpmākās dalības iepirkuma procedūrā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
	4. Pretendents tiek izslēgts no turpmākās dalības iepirkuma procedūrā, ja tiek konstatēts, ka pretendents ir 2022. gada 8. aprīļa Eiropas Savienības Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 23. punktā iekļautajā 5. k panta 1. punktā noteiktā persona.
2. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
3. **Prasības pretendenta tehniskajām un profesionālajām spējām**
	1. Pretendentam ne vairāk kā 3 (trīs) iepriekšējos gados (kā arī periodā līdz piedāvājumu iesniegšanas brīdim) ir pieredze vismaz 25 siltummezglu apkopes un remontu veikšanā un šāda pakalpojuma sniegšana nodrošināta nepārtraukti vismaz 12 (divpadsmit) mēnešus pēc kārtas.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
	1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 16.1.punktam pārliecinās attiecīgo informāciju iegūstot publiskajā datubāzē.
	2. lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
	3. Informācija par pretendenta pieredzi iesniedzama, atbilstoši nolikuma 17.1. punktam, pēc šādas tabulas:

|  |  |  |  |  |
| --- | --- | --- | --- | --- |
| N.p.k. | Sniegtā pakalpojuma apraksts | Līguma izpildes periods | Pasūtītājs | Pasūtītāja atbildīgā personas, amats, telefons |
|  |  |  |  |  |

* 1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	2. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
	3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgās iepirkuma procedūras ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
	4. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.

**VI PIEDĀVĀJUMS**

1. Piedāvājumu veido tehniskais un finanšu piedāvājums
	1. Tehniskais piedāvājums sagatavojams kā pakalpojuma sniegšanas ietvaros veicamo darbību (siltummezglu apkope un remonts) apraksts, ņemot vērā Tehniskās specifikācijas prasības. Aprakstā jānorāda materiāltehniskie un darbinieku resursi, kas tiks iesaistīti apkopes un remonta darbu izpildē.
	2. Attiecībā uz finanšu piedāvājumasagatavošanu, pretendentam jāievēro šādi nosacījumi:
		1. Pretendents sagatavo finanšu piedāvājumu saskaņā ar Finanšu piedāvājuma veidlapu (3.pielikums);
		2. Pretendenta finanšu piedāvājumā norādītajās cenās ir jābūt iekļautām visām izmaksām, kas saistītas ar iepirkuma priekšmetā paredzēto darbu izpildi, izmantojot Izpildītāja tehniskos līdzekļus, materiālus un darbaspēku (izņemot rezerves daļu un materiālu izmaksas), tostarp visi nodokļi (izņemot PVN), nodevas, darbaspēka, tehnisko līdzekļu un transporta izmaksas, pieskaitāmie izdevumi, visi paredzamie un neparedzamie sadārdzinājumi un citas izmaksas, kuras ir nepieciešamas un saistošas Izpildītājam, lai nodrošinātu iepirkuma priekšmetā paredzēto darbu izpildi;
		3. Individuālo siltummezglu avārijas darbu likvidēšanas brigādes stundas cenā jābūt iekļautām ar avārijas novēršanu saistītām papildus darbu izmaksām (piemēram, ūdens izsūknēšana, žņaugu uzlikšana, ventiļu noslēgšana, bojāto sildķermeņu atvienošana un tam līdzīgi);
		4. Jānorāda cenas bez pievienotās vērtības nodokļa;
		5. Visām (katras pozīcijas) cenām jābūt norādītām ar precizitāti 2 (divas) zīmes aiz komata.

**VII PIEDĀVĀJUMU VĒRTĒŠANAS KĀRTĪBA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
	6. Iepirkuma komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
	7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. **Piedāvājuma izvēles** **kritērijs** **ir Nolikuma prasībām atbilstošs un saimnieciski visizdevīgākais piedāvājums**, kuru nosaka, ņemot vērā saimnieciski visizdevīgākā piedāvājuma izvērtēšanas kritērijus un to skaitliskās vērtības:

|  |  |
| --- | --- |
| **Saimnieciski visizdevīgākā piedāvājuma** **vērtēšanas kritēriji** | **Maksimālā skaitliskā vērtība****(punkti)** |
| **C1** | Pretendenta piedāvātā Tehniskajā specifikācijā paredzēto apkopju veikšanas cena 1 (viena) gada periodam EUR bez PVN. | 70 |
| **C2** | Pretendenta piedāvātā individuālo siltummezglu remontdarbu, kas nav avārijas remontdarbi, veikšanas brigādes stundas cena EUR bez PVN. | 15 |
| **C3** | Pretendenta piedāvātā normatīva temperatūras režīma atjaunošanas siltumapgādes sistēmās pēc Pasūtītāja izsaukuma darbu veikšanas cena par vienu gadījumu EUR bez PVN. | 5 |
| **C4** | Pretendenta piedāvātā individuālo siltummezglu avārijas darbu likvidēšanas brigādes stundas cena EUR bez PVN. | 10 |
|  | Maksimālais iespējamais kopējā novērtējuma punktu skaits (**N**) | 100 |

* + 1. Katra iesniegtā piedāvājuma kopējais novērtējums (**N**) tiks aprēķināts pēc formulas:

 **N = C1 + C2 + C3 + C4**

* + 1. Punkti kritērijā **C1** „ Pretendenta piedāvātā Tehniskajā specifikācijā paredzēto apkopju veikšanas cena 1 (viena) gada periodam EUR bez PVN” tiks aprēķināti saskaņā ar šādu formulu:

 **C1 = 70 x (ZC1 / PC1)**,kur:

 ZC1 - zemākā piedāvātā cena EUR bez PVN;

 PC1 - vērtējamā pretendenta piedāvātā cena EUR bez PVN.

* + 1. Punkti kritērijā **C2** „Pretendenta piedāvātā individuālo siltummezglu remontdarbu veikšanas stundas cena EUR bez PVN” tiks aprēķināti saskaņā ar šādu formulu:

 **C2 = 15 x (ZC2 / PC2)**,kur:

 ZC2 - zemākā piedāvātā cena EUR bez PVN;

 PC2 - vērtējamā pretendenta piedāvātā cena EUR bez PVN.

* + 1. Punkti kritērijā **C3** „Normatīva temperatūras režīma atjaunošana siltumapgādes sistēmās vai pēc Pasūtītāja izsaukuma par vienu gadījumu EUR bez PVN” tiks aprēķināti saskaņā ar šādu formulu:

 **C3 = 5 x (ZC3 / PC3)**,kur:

 ZC3 - zemākā piedāvātā cena EUR bez PVN;

 PC3 - vērtējamā pretendenta piedāvātā cena EUR bez PVN.

* + 1. Punkti kritērijā **C4 “**Individuālo siltummezglu avārijas darbu likvidēšanas stundas cena EUR bez PVN” tiks aprēķināti saskaņā ar šādu formulu:

 **C4 = 10 x (ZC4 / PC4)**,kur:

 ZC4 - zemākā piedāvātā cena EUR bez PVN;

 PC4 - vērtējamā pretendenta piedāvātā cena EUR bez PVN.

* 1. Par saimnieciski visizdevīgāko piedāvājumu iepirkuma komisija atzīs piedāvājumu, kurš kopsummā būs ieguvis vislielāko punktu skaitu un kurš atbilst visām nolikuma prasībām. Ja vairāki piedāvājumi iegūst vienādu punktu skaitu, iepirkuma komisija izvēlas tā pretendenta piedāvājumu, kurš piedāvājis viszemāko kopējo līgumcenu EUR bez PVN kritērijā “C1”.
1. **Lēmumu pieņemšanas kārtība un pretendentu informēšana**
	1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.
	2. Iepirkuma komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem Iepirkuma komisija saskaņā ar nolikuma 21.punktā noteikto piedāvājumu izvēles kritēriju.
	4. Iepirkuma komisija var jebkurā brīdī pārtraukt iepirkuma procedūru, ja tam ir objektīvs iemesls.
	5. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.
2. **Iepirkuma līguma noslēgšana**
	1. Iepirkuma komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums.
	2. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija vai jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
	3. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu ar zemāko cenu, vai pārtraukt iepirkuma procedūru, neizvēloties nevienu piedāvājumu.
	4. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība).
	5. Pirms lēmuma pieņemšanas par līguma noslēgšanu ar nākamo Pretendentu, kurš piedāvājis nolikumam atbilstošu saimnieciski visizdevīgāko piedāvājumu, Pasūtītājs izvērtē, vai tas nav uzskatāms par 1 (vienu) tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu ar zemāko cenu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
3. **Pielikumi**
4. pielikums – Pieteikuma iesniegšanas ieteicamā forma;
5. pielikums – Tehniskā specifikācija
6. pielikums – Finanšu piedāvājuma veidne;
7. pielikums - Iepirkuma līguma projekts.

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

**1.pielikums**
iepirkuma procedūras nolikumam
“Siltummezglu apkope un remonts”

identifikācijas Nr. RS/2024/33

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos iepirkuma procedūrā**

**“Siltummezglu apkope un remonts”**

**Identifikācijas Nr. RS/2024/33**

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr.**  |  |
| **e-pasta adrese** |  |

1. **PIETEIKUMS**
2. Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
3. Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.
4. Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
5. Informējam, ka uzņēmuma patiesais labuma guvējs/i ir -\_\_\_\_\_\_\_\_\_\_\_\_\_ [[1]](#footnote-1)
6. Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**2.pielikums**

iepirkuma procedūras nolikumam
“Siltummezglu apkope un remonts”

identifikācijas Nr. RS/2024/33

**TEHNISKĀ SPECIFIKĀCIJA**

**“Siltummezglu apkope un remonts”**

identifikācijas Nr. RS/2024/33

**Pakalpojums:**

Pasūtītāja infrastruktūras objektos uzstādīto 56 individuālo siltummezglu (ISM) un to sastāvdaļu regulāra tehniskā apkope, apkopes laikā konstatēto defektu novēršana, kā arī avārijas un pieteikumu remontu izpilde, lai nodrošinātu siltumapgādes sistēmu nepārtrauktu un kvalitatīvu darbību.

Pakalpojuma izpilde tiek veikta nepārtraukti ar noteiktu regularitāti, vadoties no Pasūtītāja prasībām un atbilstoši Latvijas Republikā spēkā esošiem normatīviem aktiem.

Izpildītāja pienākumos ietilpst ISM iekārtu, palīgierīču vai to daļu remonts vai nomaiņa attiecīgajā sistēmā, kā arī nepieciešamības gadījumā marķējumu nomaiņa un ISM izvietoto mēriekārtu verifikācija. Atbilstoši veiktajām izmaiņām jāveic attiecīgas izmaiņas siltuma padeves sistēmu dokumentācijā.

Visu Pakalpojuma izpildei nepieciešamo personālu, transportu, iekārtas, rezerves daļas un materiālus nodrošina izpildītājs.

* Pretendentam ir jāgarantē kvalitatīvu ēku siltummezglu aprīkojuma un inženiertehnisko tīklu/sistēmu apkalpošanas darbu veikšana līgumā noteiktajā termiņā atbilstoši Latvijas Republikas standartiem un Tehniskajā specifikācijā noteiktajām prasībām.
* Pretendentam ir jānodrošina visu AS “Rīgas siltums” atbildības robežā esošo mērierīču metroloģisko pārbaudi (verificēšanu) atbilstoši Latvijas Republikas normatīvo dokumentu prasībām.
* Siltummezglu iekārtu avārijas gadījumā jebkurā no norādītajiem objektiem **Pretendentam ir jāierodas** **tehniskās specifikācijas 4.punktā norādītajā reaģēšanas laikā un nekavējoties jāuzsāk bojājumu novēršana**.
* Pretendentam ir jāatšifrē visus darbus, kuri ir saistīti ar siltummezglu apkopi un uzturēšanu.

**1. Siltummezgla un tā aprīkojuma, inženiertehnisko tīklu uzraudzībai un tehniskajai apkopei.**

|  |  |  |  |
| --- | --- | --- | --- |
| **N.****p.k.** | **Prasības pakalpojumu veikšanai** | **Vienību skaits, vai daudzums** | **Darbu periodiskums** |
| **1.** | **Vispārīgās prasības:** |
| 1.1. | Jāsniedz siltummezglu aprīkojuma un inženiertehnisko tīklu uzraudzības un tehniskās apkopes pakalpojumi (turpmāk – Darbi) patstāvīgi ar savu darbaspēku, līdzekļiem un iekārtām. | Visos objektos | PastāvīgiVisu līguma darbības laiku |
| 1.2. | Darbu veikšanai jānodarbina kvalificēts personāls. | Visos objektos | Visu līguma darbības laiku |
| 1.3. | Jānodrošina Darbu kvalitatīva un savlaicīga izpilde, jāuzņemas atbildība, atlīdzinot pasūtītājam nekvalitatīvi vai nesavlaicīgi veiktu Darbu rezultātā radušos zaudējumus pilnā apjomā. | Visos objektos | Visu līguma darbības laiku |
| 1.4. | Darbu izpildē ir jāievēro Latvijas Republikā spēkā esošie normatīvie akti, Ministru kabineta noteikumi un instrukcijas, kas reglamentē noteikto darbu veikšanu. | Visos objektos | Visu līguma darbības laiku |
| 1.5. | Darbi jāveic atbilstoši attiecīgo iekārtu ekspluatācijas prasībām un sanitāro, vides aizsardzības, ugunsdrošības, darba drošības, komunikāciju aizsardzības u.c. nozari regulējošo normatīvo aktu prasībām. | Visos objektos | Visu līguma darbības laiku |
| **2.** | **Darbu saturs un apjoms:** |
| 2.1. | **Siltummezgls un tā aprīkojums-** apkalpes robeža - no siltumtrases ievada noslēgarmatūras siltummezglā, to ieskaitot, līdz noslēgarmatūrai no centrālās apkures puses, to ieskaitot, izpildītājs apņemas patstāvīgi ar saviem spēkiem, līdzekļiem un iekārtām veikt tehnisko uzraudzību, kontroli un apkopi, kurā ietilpst:* centrālās apkures regulatora pārbaude, periodiska tīrīšana atbilstoši ražotāja instrukcijai, profilaktiskā apkope un remonts, darbības kontrole;
* karstā ūdens padeves sistēmas regulatoru pārbaude;
* centrālās apkures cirkulācijas sūkņu profilaktiskā apkope un darbības kontrole;
* karstā ūdens cirkulācijas sūkņu profilaktiskā apkope un darbības kontrole;
* centrālās apkures automātikas profilaktiskā apkope, darbības kontrole un nepieciešamo korekciju veikšana.
 | Visos objektos | Ne retāk kā1(vienu) reizi mēnesī |
| * noslēgarmatūras un filtru apkope (periodiska tīrīšana atbilstoši instrukcijai, attīrīšana no aizsērējumiem, bojātās noslēgarmatūras nomaiņa);
 | Visos objektos | Periodiski, bet ne retāk par 1 (vienu) reizi mēnesī |
| * siltuma mezglu iekārtu, ūdens sildītāju/siltummaiņu un izplešanās tvertņu hidrauliskā pārbaude;
 | Visos objektos | Pirms apkures perioda sākuma. |
| * karstā ūdens siltummaiņu ķīmiskā skalošana un tīrīšana;
 | Visos objektos  | 1(vienu) reizi gadā |
| * siltumapgādes siltummaiņu ķīmiskā skalošana un tīrīšana.
 | Visos objektos | 1(vienu) reizi gadā |
| 2.2. | * siltumapgādes sistēmas piepildīšana, atgaisošana, pieregulēšana.
 | Visos objektos | Periodiski un pirms apkures perioda sākuma, arī pēc avārijas un citu remontdarbu veikšanas. |
| 2.3. | Jānodrošina manometru pārbaužu (verificēšanas) organizēšana. | Visos objektos | Atbilstoši normatīvo aktu prasībām. |
| 2.4. | Jāveic regulāra siltummezgla aprīkojuma profilaktiskā apsekošana.  | Visos objektos | Ne retāk, kā 1(vienu) reizi mēnesī. |
| 2.5. | Kopā ar pasūtītāju jāveic apkalpojamo sistēmu tehniskā stāvokļa apsekošana, sastādot par to aktu. | Visos objektos | 1(vienu)reizi gadā, līdz apkures perioda sākumam |
| 2.6. | Avārijas gadījumā, jābrīdina pasūtītājs par iespējamām sekām, jāveic avārijas novēršana atslēdzot vai lokalizējot bojājuma vietu. | Visos objektos | Avārijas gadījumā |
| 2.7. | Novēršot avāriju, uz sava rēķina jāveic papildus darbi (piemēram, ūdens izsūknēšana, žņaugu uzlikšana, ventiļu noslēgšana, bojāto sildķermeņu atvienošana, un tam līdzīgi).  | Visos objektos | Avārijas gadījumā |
| 2.8. | Jānovērš jebkuri defekti vai avārijas sekas, kas radušās līguma izpildītāja nekvalitatīvi veiktu darbu rezultātā. | Visos objektos | Regulāri |
| 2.9. | Jāveic uzraudzība par racionālu enerģijas izlietošanu un taupību. | Visos objektos | Regulāri |
| 2.10. | Jāveic siltummezglu un inženiertehniskā tīkla sistēmu sagatavošana ikgadējai hidrauliskajai pārbaudei, atbilstoši operatora rīkojumiem | Visos objektos | Pēc AS “Rīgas siltums” rīkojuma |
| 2.11. | Uzrādīt un nodot, noformējot atbilstošus aktus, sagatavotus siltummezglus siltumenerģijas piegādes operatoram. | Visos objektos | Pēc AS “Rīgas siltums” rīkojuma |
| 2.12. | Sniegt iestāžu atbildīgajām personām konsultācijas par optimālo siltumenerģijas patēriņu  | Visos objektos | Pastāvīgi |
| 2.13. | Visus objektā paveiktos darbus fiksēt reģistrācijas žurnālā, kā arī reģistrēt skaitītāju rādītājus objekta apsekošanas dienā (žurnāls – katrā objektā). | Visos objektos | Pastāvīgi |
| 2.14. | Visus objektos paveiktos darbus un konstatētos trūkumus norādīt **Tehniskās apkopes protokolā** (Pielikums Nr.2) | Visos objektos | Pastāvīgi |
| **3.** | **Papildus darbu saturs un to veikšanas kārtība:** |
| 3.1. | Par avārijas, kura nav radusies izpildītāja vainas dēļ, seku novēršanas darbu laikā izlietotajiem materiāliem pasūtītājs maksā papildus (*pie avārijas darbu likvidēšanas brigādes stundas cenas*) saskaņā ar abu pušu saskaņotu Darbu aktu. | Visos objektos | Saskaņojot ar pasūtītāju |
| 3.2. | Ja pastāvošajā apkures sistēmā parādās nepieciešamība veikt remontdarbus, vai kapitālo remontu, par remontdarbu nepieciešamību jāinformē pasūtītājs 5 (piecu) darba dienu laikā no šo faktu atklāšanas dienas, iesniedzot pasūtītājam attiecīgo **darbu aktu** (tāmi) Pielikums Nr.1.  | Visos objektos | Saskaņojot ar pasūtītāju |
| 3.3. | Par bojāto cauruļvadu posmu nomaiņu, cauruļvadu siltumizolācijas atjaunošanu, vietās kur tās nav vai tā ir bojāta, esošo iekārtu modernizāciju vai rekonstrukciju, par apkures cauruļu skalošanas darbiem izmaksas jāatrunā atsevišķos darba aktos (tāmēs), atbilstoši tehniskās specifikācijas 3.2.punktā noteiktajam.  | Visos objektos | Saskaņojot ar pasūtītāju |
| **4.** | **Definētie reaģēšanas laiki:** |
| 4.1. | Remontdarbu veikšana - bojājumu novēršana, kas nav saistīti ar avārijas situāciju vai tās seku likvidēšanu. | Visos objektos | **Ne ilgāk par** **48 (četrdesmit astoņām) stundām** |
| 4.2. | Normatīva temperatūras režīma atjaunošana siltumapgādes sistēmās (t.sk. arī sistēmas atgaisošana) no brīža, kad izpildītājs to konstatējis, vai no izpildītāja ierašanas brīža objektā pēc Pasūtītāja izsaukuma. | Visos objektos | **Ne ilgāk par** **12 (divpadsmit) stundām** |
| 4.3. | Ierašanas objektā pēc Izsaukuma saņemšanas par Siltumapgādes sistēmas bojājumiem. | Visos objektos | **no plkst. 7.30 līdz 18.00 – 2 (vienas) stundas laikā pēc izsaukuma saņemšanas.****no plkst. 18.00 līdz 7.30 – 4 (divu) stundu laikā pēc izsaukuma saņemšanas** |
| 4.4. | Ierašanas objektā pēc Izsaukuma saņemšanas par avārijas situāciju vai avāriju. | Visos objektos | **no plkst. 7.30 līdz 18.00 – 1 (vienas) stundas laikā pēc izsaukuma saņemšanas.****no plkst. 18.00 līdz 7.30 – 2 (divu) stundu laikā pēc izsaukuma saņemšanas** |
| 4.5. | Avārijas seku likvidācija. | Visos objektos | **Ne ilgāk par** **12 (divpadsmit) stundām.** |
|  |  |

Piezīme:

Kopējais siltummezglu skaits – 56 gab., saskaņā ar Iekārtu sarakstu (Pielikums Nr.3).

**3.pielikums**

iepirkuma procedūras nolikumam
“Siltummezglu apkope un remonts”

identifikācijas Nr. RS/2024/33

**Finanšu piedāvājuma IEPIRKUMA PROCEDŪRAI**

“Siltummezglu apkope un remonts”, identifikācijas Nr. RS/2024/33

**VEIDLAPA**

*(Atsevišķs fails)*

**4.pielikums**
iepirkuma procedūras nolikumam
“Siltummezglu apkope un remonts”

identifikācijas Nr. RS/2024/33

Līguma projekts

*Siltummezglu apkope un remonts*

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, kura vārdā saskaņā ar \_\_\_\_ rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses,

un

**\_\_\_\_\_\_\_\_\_\_\_\_\_\_\_\_\_\_**, vien.reģ.Nr.\_\_\_\_\_\_\_\_\_\_, turpmāk – Izpildītājs, kura vārdā saskaņā ar \_\_\_\_ rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, turpmāk abi kopā – Puses un atsevišķi arī – Puse, pamatojoties uz Pasūtītāja rīkotās iepirkuma procedūras “Siltummezglu apkope un remonts” (identifikācijas Nr. RS/2024/33) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. Pasūtītājs uzdod un Izpildītājs apņemas ar saviem spēkiem, darba rīkiem un materiāliem veikt Pasūtītāja infrastruktūras objektos uzstādīto individuālo siltummezglu ar to sastāvdaļām, kas uzskaitīti Tehniskās specifikācijas (Līguma pielikums Nr.1) 3.pielikumā, (turpmāk - Iekārtas) apkopi un remontu (turpmāk – Pakalpojums) saskaņā ar Tehnisko specifikāciju un Finanšu piedāvājumu (Līguma pielikums Nr.2).
	2. Iekārta atrodas Pasūtītāja telpās Tehniskās specifikācijas 3.pielikumā norādītajās adresēs.
	3. Izpildītājs nodrošina Iekārtu apkopes veikšanu, apkopes laikā konstatēto defektu novēršanu, kā arī avārijas un pieteikumu remontu izpildi saskaņā ar Tehnisko specifikāciju, Līguma noteikumiem un normatīvajiem aktiem.
	4. Nepieciešamības gadījumā Pasūtītājs ir tiesīgs iesniegt pieteikumu par Iekārtu apkopes un/vai remonta veikšanas nepieciešamību arī par citām Pasūtītāja iekārtām, kas nav minētas Tehniskajā specifikācijā, ar nosacījumu, ka šādu apkopju un/vai remontdarbu kopējā summa nepārsniedz 10 (desmit) % no Līguma 3.1.punktā norādītās Līguma kopējās darījuma summas. Cena par šajā punktā norādīto iekārtu apkopi un/vai remontu tiek noteikta atbilstoši Finanšu piedāvājumam par attiecīgā darba veida izmaksām.
2. **LĪGUMA TERMIŅŠ**
	1. Līgums stājas spēkā ar tā abpusēju parakstīšanas dienu un ir spēkā līdz saistību pilnīgai izpildei.
	2. Pasūtītājs uzdod un Izpildītājs sniedz Pakalpojumu Līguma ietvaros līdz brīdim, kad ir pagājuši 3 (trīs) gadi no Līguma spēkā stāšanās dienas vai līdz brīdim, kad Līguma ietvaros sniegtā Pakalpojuma kopējā vērtība ir sasniegusi Līguma 3.1. punktā minēto Līguma kopējo darījuma summu (atkarībā no tā, kurš no nosacījumiem iestājas pirmais).
	3. Jebkuri noteikumi, kas pēc savas būtības ir spēkā pēc šī Līguma termiņa vai pēc Līguma pirmstermiņa izbeigšanas (piemēram, konfidencialitātes saistības un garantijas saistības), paliek spēkā līdz to pienācīgai izpildei un ir saistoši abu Pušu saistību un tiesību pārņēmējiem.
3. **LĪGUMA CENA UN NORĒĶINU KĀRTĪBA**
	1. Līguma kopējā summa ir \_\_\_\_\_\_\_\_ EUR (\_\_\_\_\_\_\_\_\_\_\_\_ euro un \_\_\_\_\_\_\_\_\_\_ centi) bez pievienotās vērtības nodokļa (turpmāk tekstā – PVN). PVN tiek maksāts papildus normatīvajos aktos noteiktajā apmērā un kārtībā.
	2. Pakalpojuma izmaksas ir noteiktas Finanšu piedāvājumā vai Pušu pilnvaroto personu saskaņotā Darba aktā Līgumā un Tehniskajā specifikācijā noteiktajā kārtībā.
	3. Finanšu piedāvājumā norādītajās cenās ir iekļautas visas izmaksas, kas saistītas ar Tehniskajā specifikācijā paredzēto darbu izpildi, izmantojot Izpildītāja tehniskos līdzekļus, materiālus un darbaspēku (izņemot Iekārtu remonta darbu izpildes ietvaros izmantoto rezerves daļu un materiālu izmaksas), tostarp visi nodokļi (izņemot PVN), nodevas, darbaspēka, tehnisko līdzekļu un transporta izmaksas, pieskaitāmie izdevumi, visi paredzamie un neparedzamie sadārdzinājumi un citas izmaksas, kuras ir nepieciešamas un saistošas Izpildītājam, lai nodrošinātu Tehniskajā specifikācijas paredzēto darbu izpildi, un Pasūtītājam papildus nav jāveic nekādi maksājumi (izņemot jāsedz Iekārtu remonta darbu izpildes ietvaros izmantoto rezerves daļu un materiālu izmaksas). Individuālo siltummezglu avārijas darbu likvidēšanas brigādes stundas cenā ir iekļautas ar avārijas novēršanu saistītās papildus darbu izmaksas (piemēram, ūdens izsūknēšana, žņaugu uzlikšana, ventiļu noslēgšana, bojāto sildķermeņu atvienošana un tam līdzīgi).
	4. Maksājums tiek veikts vienu reizi mēnesī par iepriekšējā kalendāra mēnesī kvalitatīvi, atbilstoši Līgumam un normatīvajiem aktiem sniegtajiem Pakalpojumiem, pamatojoties uz Izpildītāja iesniegto rēķinu. Par pamatu rēķina izrakstīšanai un maksājuma par Pakalpojumiem veikšanai kalpo Pušu pilnvaroto personu abpusēji parakstīts Pakalpojuma izpildi apliecinošs dokuments - Darbu akts (ar atzīmi par izpildi remonta darbiem, kas nav avārijas remonta darbi) vai Tehniskās apkopes protokols par iepriekšējā kalendāra mēnesī veiktajiem Iekārtu apkopes darbiem.
	5. Pakalpojuma rēķina samaksu Pasūtītājs veic ar pārskaitījumu uz Izpildītāja bankas norēķinu kontu 30 (trīsdesmit) kalendāro dienu laikā pēc rēķina saņemšanas no Izpildītāja ar nosacījumu, ka no Pasūtītāja pilnvarotās personas puses netika celti iebildumi par rēķinā norādīto apmaksas summu.
	6. Par Līgumā noteikto maksājumu samaksas dienu uzskatāms bankas atzīmes datums Pasūtītāja maksājuma uzdevumā. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
	7. Izpildītājs rēķinā, Darba aktā un Tehniskās apkopes protokolā par iepriekšējā kalendāra mēnesī veiktajiem Iekārtu apkopes darbiem norāda šī Līguma numuru.
	8. Izpildītāja piedāvātā cena Iekārtu remonta darbu izpildes ietvaros izmantojamiem materiāliem un rezerves daļām nedrīkst pārsniegt vairāk kā par 10 % (desmit procentiem) attiecīgā materiāla vai rezerves daļas vidējās tirgus cenas vai gadījumā, ja materiāls vai rezerves daļa ir specifiska un vidējo tirgus cenu objektīvi nevar konstatēt – no materiāla vai rezerves daļas piegādātāja, kurš attiecīgo preci piegādā Izpildītājam, noteiktās cenas. Izpildītājam ir pienākums iesniegt dokumentus, kas pamato cenu izcelsmi.
	9. Cenas, kuras Izpildītājs ir norādījis Finanšu piedāvājumā, var tikt mainītas vienu reizi gadā, sākot ar otro gadu pēc līguma noslēgšanas, veicot cenu indeksāciju un piemērojot LR Centrālās statistikas pārvaldes noteiktos patēriņa cenu indeksus (pārmaiņas) pakalpojumu grupai “Iekārtu remonts” (NACE kods 33.12 [[2]](#footnote-2).), ja indeksa (pārmaiņu) svārstības ir vismaz 5 %. Veicot cenu indeksāciju pirmo reizi, cenu indeksus (pārmaiņas) nosaka, salīdzinot iepriekšējā pilnā ceturkšņa pirms piedāvājuma iesniegšanas iepirkumā datus ar attiecīgā pilnā ceturkšņa datiem pēc gada. Veicot cenu indeksāciju atkārtoti, cenu indeksus (pārmaiņas) nosaka, salīdzinot iepriekšējās cenu indeksācijas pārskata perioda pēdējā pilnā ceturkšņa datus ar attiecīgā pilnā ceturkšņa datiem pēc gada. Datu salīdzināšanu neveic par ilgāku periodu, kā no viena gada ceturkšņa līdz nākamā gada tam pašam ceturksnim. Ja kopš Līguma noslēgšanas vai iepriekšējās cenu indeksācijas pārskata perioda pēdējā pilnā ceturkšņa ir pagājuši 2 (gadi) vai vairāk un cenu indeksācija šajā periodā nav veikta, cenu indeksus (pārmaiņas) nosaka, salīdzinot iepriekšējā pilnā ceturkšņa pirms cenu indeksācijas ierosināšanas datus ar attiecīgā pilnā ceturkšņa datiem pirms gada. Ja minēto datu salīdzināšanas rezultātā konstatēts cenu indeksu palielinājums par vismaz 5 %, Finanšu piedāvājumā norādītās cenas attiecīgi palielina. Ja minēto datu salīdzināšanas rezultātā konstatēts cenu indeksu samazinājums par vismaz 5 %, Finanšu piedāvājumā norādītās cenas attiecīgi samazina.
	10. Izmaiņas cenās, kuras Izpildītājs ir norādījis iepirkuma piedāvājumā, pamatojoties uz Līguma 2.8.punktu, tiek veiktas, Pusēm par to rakstiskā veidā noslēdzot papildus vienošanos pie Līguma. Ja Izpildītājs vēlas ierosināt cenu indeksāciju, tas iesniedz Pasūtītājam rakstisku lūgumu, pievienojot atbilstošu ierosināto cenu indeksāciju pamatojošu Latvijas Republikas Centrālās statistikas pārvaldes izdotu izziņu. Ja Pasūtītājs vēlas ierosināt cenu indeksāciju, tas iesniedz Izpildītājam attiecīgu papildus vienošanās pie Līguma projektu, pievienojot atbilstošu ierosināto cenu indeksāciju pamatojošu atvijas Republikas Centrālās statistikas pārvaldes izdotu izziņu. Puses izskata otras Puses cenu indeksācijas ierosinājumu 30 (trīsdesmit) kalendāro dienu laikā un, ja tas ir pamatots, noslēdzot attiecīgu papildus vienošanos pie Līguma.
4. **PAKALPOJUMA SNIEGŠANAS KĀRTĪBA**
	1. Izpildītājs veic Pakalpojumus saskaņā ar Tehniskajā specifikācijā un Līgumā norādīto, ievērojot Pasūtītāja pārstāvja norādījumus un darbu veikšanas laiku saskaņojot ar Līguma 9.1.1.punktā norādīto Pasūtītāja pilnvaroto personu.
	2. Ja Iekārtu remonta darbi tiek veikti, pamatojoties uz Pasūtītāja pieteikumu, pieteikumu (norādot objektu, defektu aprakstu un Pakalpojuma izpildes termiņu) veic Pasūtītāja pilnvarotā persona, kas norādīta Līguma 9.1.1. punktā, nosūtot uz Līguma 9.1.2. punktā norādīto Izpildītāja pilnvarotās personas e-pasta adresi un piesakot pa norādīto tālruņa numuru. Izņēmuma gadījumos, ja nav iespēja pieteikumu iesniegt e-pastā, pieteikumu veic, piesakot to pa norādīto tālruņa numuru un nosūtot uz tālruni īsziņu (sms).
	3. Iekārtu remonta darbus, kas nav avārijas remonta darbi, Izpildītājs veic, ja saņemts Pasūtītāja pieteikums vai darbu izpildes nepieciešamību konstatējis Izpildītājs Iekārtu apkopes laikā. Pirms Iekārtu remonta darbu, kas nav avārijas remonta darbi, uzsākšanas, Izpildītājs veic Iekārtu diagnostiku un iesniedz Pasūtītāja pilnvarotajai personai Darbu aktu, kurā norādīts remonta apjoms, tā izmaksas, tostarp rezerves daļu un materiālu izmaksas (ja nepieciešams), un darbu izpildes termiņi. Pēc Darbu akta saskaņošanas ar Pasūtītāja pilnvarotu personu Izpildītājs apņemas veikt attiecīgās Iekārtas remontu. Ja minētā remonta veikšanai objektīvu iemeslu dēļ (piemēram, rezerves daļu piegāde) vajadzīgs ilgāks laiks, Puses vienojas par citu remonta izpildes laiku, norādot to Darbu aktā.
	4. Izpildītājs apņemas uzsākt Iekārtu remonta darbus, kas nav avārijas remonta darbi, izpildi tikai pēc tam, kad ar Pasūtītāja pilnvarotu personu ir saskaņots Darbu akts, kurā norādīts remonta apjoms, tā izmaksas un darbu izpildes termiņi.
	5. Pēc Iekārtu remonta darbu, kas nav avārijas remonta darbi, izpildes Pušu pilnvarotās personas Darbu aktā ar parakstu izdara atzīmi par remonta darbu izpildi.
	6. Iekārtu avārijas remonta darbus Izpildītājs izpilda saskaņā ar Pasūtītāja pieteikumā norādīto informāciju. Ja Iekārtu avārijas remonta darbu ietvaros nepieciešams veikt Iekārtu elementu nomaiņu, pirms darbu veikšanas rezerves daļu un materiālu izmaksas telefoniski saskaņo ar Pasūtītāja pārstāvi. Uzreiz pēc avārijas remonta darbu izpildes Izpildītājs sagatavo un iesniedz Pasūtītāja pilnvarotajai personai no Izpildītāja pilnvarotās personas puses parakstītu Darbu aktu, kurā norādīti izpildītie darbi un to izpildei izmantotās rezerves daļas un materiāli. Pēc Pasūtītāja pilnvarotā personas pamatota lūguma Izpildītājs precizē Darbu aktā norādīto. Pasūtītāja pilnvarotā persona pieņem izpildītos darbus, parakstot Darbu aktu. Pušu pilnvarotās personas Iekārtu avārijas remonta Darbu aktu (izpildītos darbus) abpusēji saskaņo (paraksta) ne vēlāk kā nākamajā darba dienā pēc darbu izpildes.
	7. Izpildītājs 7 (septiņu) darba dienu laikā no līguma noslēgšanas brīža sagatavo un iesniedz Pasūtītājam grafiku savlaicīgai Iekārtu apkopes darbu veikšanai atbilstoši Tehniskajā specifikācijā norādītajiem termiņiem. Iekārtu apkopes darbus Izpildītājs veic saskaņā ar šajā punktā minēto grafiku, kuru saskaņojusi Pasūtītāja pilnvarotā persona.
	8. Par veiktajiem Iekārtu apkopes darbiem Izpildītājs līdz mēneša 5.datumam iesniedz Pasūtītāja pilnvarotajai personai saskaņošanai Tehniskās apkopes protokolu par iepriekšējā kalendāra mēnesī veiktajiem Iekārtu apkopes darbiem (Tehniskās specifikācijas 2.pielikums), kurā norādīti izpildītie apkopes darbi, darbu veikšanas datums, adrese.
	9. Ja Pakalpojums ir veikts nekvalitatīvi, vai tā izpildei nepieciešamo materiālu vai rezerves daļu piegāde veikta nekvalitatīvi, materiāli vai rezerves daļas ir nekvalitatīvi vai nefunkcionējoši, Pasūtītāja pilnvarotā persona neparaksta Pakalpojuma izpildi apliecinošo dokumentu (Darba aktu vai Tehniskās apkopes protokolu par iepriekšējā kalendāra mēnesī veiktajiem Iekārtu apkopes darbiem) un 5 (piecu) darba dienu laikā sagatavo un nosūta Defektu aktu uz Izpildītāja pilnvarotās personas e-pasta adresi, kurā norāda konstatētos defektus vai citas neatbilstības Līguma, iepirkuma vai normatīvo aktu noteikumiem, kā arī defektu novēršanas termiņu.
	10. Izpildītājs par saviem līdzekļiem Defektu aktā norādītajā termiņā novērš Pasūtītāja pilnvarotās personas Defektu aktā norādītos trūkumus un atkārtoti nodrošina Pakalpojuma izpildi. Ja Defektu aktā norādītajā termiņā Iekārtu remontu objektīvu iemeslu dēļ veikt nav iespējams, Pušu pilnvarotās personas vienojas par izpildes termiņa pagarināšanu.
	11. Ja Izpildītājs nav atbildīgs par kādu no Defektu aktā minētajiem defektiem, Izpildītājs ne vēlāk kā 3 (trīs) darbdienu laikā pēc Defektu akta saņemšanas par to rakstiski ziņo Pasūtītājam. Ja Pasūtītājs piekrīt Izpildītāja ziņojumā minētajiem argumentiem, tad attiecīga defekta novēršanas izdevumus apmaksā Pasūtītājs.
	12. Darba aktā un Tehniskās apkopes protokolā par iepriekšējā kalendāra mēnesī veiktajiem Iekārtu apkopes darbiem norādītie darbi uzskatāmi par izpildītiem, kad abu Pušu pilnvarotās personas attiecīgo aktu parakstījušas. Gadījumā, kad veikti Iekārtu remonta darbi, kas nav avārijas remonta darbi, Darba aktā norādītie darbi uzskatāmi par izpildītiem, kad Pušu pilnvarotās personas saskaņā ar Līguma 4.5.punktu aktā izdarījušas atzīmi par remonta darbu izpildi. Šajā punktā minētie akti ar abu Pušu pilnvaroto personu parakstiem uzskatāmi par darbu nodošanas un pieņemšanas aktiem un kalpo kā pamatojums veikto Pakalpojumu apmaksai.
	13. Pasūtītājs ir tiesīgs Pakalpojuma ietvaros veiktajiem remontdarbiem nepieciešamos materiālus pasūtīt arī pats no citiem piegādātājiem un piegādāt tos Izpildītājam nomaiņai.
	14. Pasūtītāja pienākums ir informēt Izpildītāju par darba vides riskiem, nosūtot informāciju uz Līgumā norādītā Izpildītāja pilnvarotās personas e-pasta adresi.
5. **GARANTIJAS SAISTĪBAS**
	1. Izpildītājs nodrošina sniegtajā Pakalpojuma izpildes laikā veiktajiem Iekārtu remonta darbiem un izmantotajiem un piegādātajiem materiāliem, rezerves daļām 2 (divu) gadu garantiju.
	2. Izpildītājs Garantijas laikā bez atlīdzības attiecīgajai Iekārtai novērš defektus, kuros Pasūtītājs nav vainojams, bet kuri ir radušies Izpildītāja, tā darbinieku darbības/bezdarbības rezultātā Pakalpojuma sniegšanas laikā.
	3. Izpildītājs par saviem līdzekļiem novērš konstatētos defektus 3 (trīs) darba dienu laikā no Pasūtītāja pilnvarotās personas pretenzijas nosūtīšanas dienas. Par defekta novēršanu garantijas saistību ietvaros tiek sastādīts akts.
6. **PUŠU ATBILDĪBA**
	1. Izpildītājs apņemas sniegt kvalitatīvu Pakalpojumu saskaņā ar Līgumu un normatīvajiem aktiem. Izpildītājs apliecina, ka tam ir atļaujas (licences) Pakalpojuma sniegšanai un apņemas nodrošināt, ka Iekārtu tehnikās apkopes un remontu veiks atbilstoši kvalificēts personāls, kuram ir praktiska pieredze Līgumā noteikto darbu izpildei.
	2. Izpildītājs apņemas pēc Pasūtītāja pilnvarotās personas pieprasījuma saņemšanas sniegt visu nepieciešamo informāciju par Pakalpojuma sniegšanas norisi un citiem jautājumiem, kas ir Izpildītāja rīcībā un attiecas uz Pakalpojuma izpildi.
	3. Izpildītājs apņemas Iekārtu bojājuma gadījumā nodrošināt Izpildītāja tehniskā personāla ierašanos Pasūtītāja norādītā objektā Tehniskajā specifikācijā norādītajos reaģēšanas laikos.
	4. Izpildītājs uzņemas atbildību par darba drošības tehnikas un normatīvajos aktos noteikto ugunsdrošības noteikumu ievērošanu Līguma izpildes procesā un par šo noteikumu neievērošanu Pasūtītāja teritorijā, kā arī apņemas racionāli izlietot energoresursus.
	5. Izpildītājs uzņemas atbildību par Līguma izpildē iesaistīto personu instruktāžu un apmācību darba aizsardzības jomā pirms Līguma izpildes uzsākšanas un visā laika posmā, kad šīs personas tiek nodarbinātas Pasūtītāja teritorijā Līguma izpildes ietvaros.
	6. Izpildītājs uzņemas pilnu materiālo atbildību par Pasūtītāja īpašumu un/vai tam nodarītajiem bojājumiem Līguma izpildes ietvaros.
	7. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un/vai bezdarbību un nodarītajiem zaudējumiem.
	8. Izpildītājs atbild par visiem bojājumiem, kas nodarīti Pakalpojuma izpildei nodotajām Pasūtītāja iekārtām.
	9. Pasūtītājs apņemas saskaņā ar Līguma noteikumiem savlaicīgi un pilnā apmērā veikt samaksu par Līgumā noteiktajā kārtībā un kvalitātē izpildītiem Pakalpojumiem.
	10. Par Līgumā paredzēto maksājumu samaksas termiņu neievērošanu Izpildītājam ir tiesības aprēķināt un šādā gadījumā Pasūtītājs pēc Izpildītāja pieprasījuma maksā Izpildītājam līgumsodu 0,1% apmērā no nokavēto maksājumu summas par katru nokavēto dienu, bet ne vairāk kā 10% apmērā no nokavētā maksājuma summas.
	11. Par Līgumā, Tehniskajā specifikācijā, Pasūtītāja pilnvarotās personas saskaņotā Darba aktā vai Iekārtu apkopes darbu veikšanas grafikā norādītā vai šajos dokumentos norādītajā kārtībā noteiktā Pakalpojuma izpildes termiņa nokavējumu Pasūtītājam ir tiesības aprēķināt un šādā gadījumā Izpildītājs pēc Pasūtītāja pieprasījuma maksā Pasūtītājam līgumsodu 0,1% apmērā no termiņā neveikto Pakalpojumu summas par katru nokavēto dienu, bet ne vairāk kā 10% apmērā no attiecīgo nokavēto Pakalpojumu summas.
	12. Līgumsoda samaksa neatbrīvo Puses no Līgumā atrunāto saistību pilnas izpildes. Līgumsoda summa netiek ieskaitīta zaudējumu atlīdzībā.
	13. Saskaņā ar Līgumu aprēķinātais līgumsods jāsamaksā 15 (piecpadsmit) kalendāro dienu laikā no pretenzijas saņemšanas brīža. Pasūtītājam ir tiesības līgumsodu ieturēt no Izpildītājam izmaksājamām naudas summām.
	14. Pasūtītājam ir tiesības vienpusēji (bez Izpildītāja piekrišanas) izbeigt Līgumu pirms termiņa, rakstveidā brīdinot Izpildītāju vismaz 30 (trīsdesmit) dienas iepriekš. Pasūtītājs samaksā Izpildītājam par faktiski kvalitatīvi sniegto Pakalpojumu, kas nodots un pieņemts Līgumā noteiktajā kārtībā.
	15. Pasūtītājam ir tiesības izbeigt Līgumu vienpusējā kārtā (bez Izpildītāja piekrišanas) pirms termiņa, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	16. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	17. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/lv/par-mums/>. Gadījumā, ja Izpildītājs neievēro šos pamatprincipus, Pasūtītājam ir tiesības vienpusēji (bez Izpildītāja piekrišanas) lauzt Līgumu.
	18. Pasūtītājam ir tiesības nekavējoties vienpusēji (bez Izpildītāja piekrišanas) izbeigt Līgumu, ja ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem.
	19. Puses var izbeigt Līgumu pirms termiņa, noslēdzot rakstisku vienošanos.
	20. Izpildītājs drīkst veikt jauna apakšuzņēmēja, kura veicamo darbu cena ir vismaz 10 000,00 euro, iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē.
	21. Pasūtītājs izvērtē un pieņem lēmumu atļaut vai atteikt Izpildītāja apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 5.20.punktā minētajā gadījumā 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai.
7. **NEPĀRVARAMAS VARAS APSTĀKĻI**
	1. Puses tiek atbrīvoti no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc šī Līguma parakstīšanas un kurus Puses nevarēja iepriekš paredzēt un novērst.
	2. Pie šādiem apstākļiem pieskaitāmi - ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti.
	3. Par nepārvaramas varas apstākli nevar tikt atzīta apakšuzņēmēju, piegādātāju un citu iesaistīto personu saistību neizpilde, vai nesavlaicīga izpilde.
	4. Tai Pusei, kura atsaucas uz nepārvaramu, ārkārtēja rakstura apstākļu darbību, 3 (trīs) darba dienu laikā par tiem jāpaziņo otrai Pusei, norādot iespējamo saistību izpildes termiņu.
	5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) kalendārām dienām, katrai no Pusēm ir tiesības vienpusēji lauzt Līgumu. Ja Līgums šādā kārtā tiek lauzts, nevienai no Pusēm nav tiesību pieprasīt no otras Puses zaudējumu atlīdzību.
8. **KONFIDENCIALITĀTES NOSACĪJUMI**
	1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (Pakalpojuma pieteikumiem, izpildi, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
9. **CITI NOTEIKUMI**
	1. Puses nosaka, ka ar Līguma izpildi saistītos jautājumus risinās Pušu pilnvarotās personas:
		1. no Pasūtītāja puses – [amats, vārds, uzvārds, tālrunis \_\_, e-pasts: \_\_ un \_\_ prombūtnes laikā - amats, vārds, uzvārds, tālrunis \_\_, e-pasts: \_\_];
		2. no Izpildītāja puses - [amats, vārds, uzvārds, tālrunis \_\_, e-pasts: \_\_ un \_\_ prombūtnes laikā - amats, vārds, uzvārds, tālrunis \_\_, e-pasts: \_\_];

Šīm personām ir tiesības attiecīgi pieteikt un saskaņot Pakalpojumu, nodot un pieņemt Pakalpojuma ietvaros veiktos darbus, parakstīt aktus, rēķinus un pavadzīmes, nosūtīt pretenzijas (Defektu aktus), Pušu vārdā vest sarunas par Līguma izpildes jautājumiem, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.

* 1. Par Izpildītāja informēšanu par darba vides riskiem, Pasūtītājs nozīmē atbildīgo personu [amats, vārds, uzvārds, tālrunis \_\_, e-pasts: \_\_].
	2. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta, izmantojot e-pasta adreses.
	3. Pušu rekvizītu vai kontaktinformācijas maiņas gadījumā Puses apņemas viena otru par to informēt desmit darbdienu laikā. Ja tas netiek darīts, Puses uzskata, ka nosūtītā korespondence ir saņemta.
	4. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
	5. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	6. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
	7. Līgums ir saistošs Pušu tiesību un saistību pārņēmējiem.
	8. Līguma izpildes laikā radušos strīdus Puses risina vienojoties vai, ja 30 dienu laikā vienošanās nav iespējama, strīdu izskata tiesā Latvijas Republikas tiesību aktos noteiktajā kārtībā.
	9. Puses garantē, ka tām ir attiecīgās pilnvaras, lai slēgtu šo Līgumu un uzņemtos tajā noteiktās tiesības un pienākumus, kā arī iespējas veikt šajā Līgumā noteikto pienākumu izpildi.
	10. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	11. Līguma nodaļu nosaukumi izmantoti teksta pārskatāmībai un tie nevar tikt izmantoti līguma noteikumu interpretācijai un skaidrošanai.
	12. Puses apliecina, ka tie ir iepazinušies ar Līguma saturu, tiem ir saprotams Līguma saturs un nozīme, tie piekrīt Līguma noteikumiem un paziņo, ka Līgums noslēgts labprātīgi, bez viltus un spaidiem.
	13. Līguma noslēgšanas brīdī Līgumam ir divi pielikumi: Nr.1 - Tehniskā specifikācija un Nr.2 - Finanšu piedāvājums.
	14. Līgums ar pielikumiem sagatavots latviešu valodā un parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katram Līdzējam ir pieejams abpusēji parakstīts Līgums elektroniskā formātā/ Līgums ar pielikumiem sagatavots latviešu valodā un parakstīts divos oriģinālos eksemplāros, katrai Pusei pa vienam eksemplāram (izvēlas atbilstošo).
1. **PUŠU rekvizīti un paraksti**

|  |  |  |
| --- | --- | --- |
| Pasūtītājs: |  | Izpildītājs: |
| **RP SIA “Rīgas satiksme”**juridiskā adrese: Kleistu iela 28, Rīga LV-1067biroja adrese: Vestienas iela 35, Rīga LV-1035Vien. reģ. Nr. 40003619950Banka: AS „Citadele Banka”Kods: PARXLV22Konts: LV56PARX0006048641565 |  | Jurid. adrese: Biroja adrese: Tālr.: Vien. reģ. Nr. Banka: Konts: Kods:  |
| */paraksts/* |  | */paraksts/* |

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)
2. * *https://www.csp.gov.lv/lv/klasifikacija/nace-2-red/nace-saimniecisko-darbibu-statistiska-klasifikacija-eiropas-kopiena-2-redakcija?search=APKOPE.* [↑](#footnote-ref-2)